Guvernul a aprobat suplimentarea cu 1000 de locuri a personalului din sistemul penitenciar astăzi, 17:50 Autori: Gabriel Pecheanu , Mediafax Posturile pentru sistemul penitenciar se suplimentează cu 1000 de locuri, potrivit unei hotărâri de Guvern aprobată joi, numărul necesar fiind de peste 20.000. ”Posturile pentru sistemul penitenciar se suplimentează cu 1000 de locuri, de la 15.041 la 16.041. Nevoia de suplimentare a posturilor este dată de înregistrarea, la nivelul sistemului penitenciar, a numeroase ore suplimentare nerecuperate, precum și de darea în folosință a unor spații noi de cazare pentru deținuți”, se arată într-un comunicat de presă remis MEDIAFAX.